cyanic-selkie/wikianc huggingface dataset:
Sex Pistols
Sex Pistols oli englantilainen punk rock -yhtye, joka perustettiin Lontoossa vuonna 1975. Yhtye on suuri syy punkin leviämiseen Isossa-Britanniassa ja se on innoittanut monia myöhemmin vaikuttaneita punk- ja vaihtoehtorock-muusikoita. Vaikka yhtye oli koossa vain kaksi ja puoli vuotta ja teki vain yhden studioalbumin Never Mind the Bollocks, Here's the Sex Pistols (1977), sitä pidetään yhtenä vaikuttavimmista punk-yhtyeistä kautta aikojen.
Yhtyeen alkuperäiseen kokoonpanoon kuuluivat laulaja Johnny Rotten (oik. John Lydon), kitaristi Steve Jones, basisti Glen Matlock sekä rumpali Paul Cook. Matlock korvattiin myöhemmin vuonna 1977, kun hänen tilalleen tuli Sid Vicious. Yhtye aiheutti monta kohua Britanniassa tehden kappaleita, kuten ”God Save the Queen”, joka oli suora hyökkäys Englannin kruunua vastaan, ja ”Anarchy in the U.K.”.
Yhdysvaltain kiertueen jälkeen tammikuussa 1978 Rotten jätti yhtyeen ja ilmoitti sen hajonneen. Vuotta myöhemmin Vicious kuoli heroiinin yliannostukseen. Yhtyeen alkuperäisjäsenet esiintyivät seuraavan kerran vasta vuonna 1996, jolloin se esiintyi myös ensimmäistä kertaa Suomessa. Tämän jälkeen yhtye on pitänyt silloin tällöin reunion-keikkoja, kuten vuosina 2002, 2003, 2007 ja 2008. 26. helmikuuta 2006, yhtyeen alkuperäisjäsenet sekä Vicious nimitettiin Rock and Roll Hall of Fameen, he kuitenkin kieltäytyivät osallistumasta seremoniaan sanoen museota ”kusitahraksi”.
Eppu Normaali on tehnyt Sex Pistolsin vuoden 1978 Suomen-konsertin perumisesta kappaleen ”Rääväsuita ei haluta Suomeen”, joka julkaistiin yhtyeen esikoisalbumilla Aknepop. Aihetta käsittelee myös rock-yhtye Vaavin kappale RARF eli ”Rock Against Raija Forsström”. Forsström oli kirjoittanut esimiehensä Vesa-Pekka Koljosen käskystä Sex Pistolsia arvostelevan artikkelin Helsingin Sanomiin.
Alkuvuodet (1972–1976)
Yhtyeen esimuodon perustivat vuonna 1972 Steve Jones (laulu), Paul Cook (rummut) ja Wally Nightingale (kitara). Tämän yhtyeen nimi oli The Strand. Vuosina 1972–1975 yhtyeen muut jäsenet vaihtuivat tiuhaan tahtiin. Myös nimi vaihtui 1974 The Swankersiksi. Vuoteen 1975 mennessä yhtye oli saanut itselleen managerin, Malcolm McLarenin, ja palannut alkuperäiseen kokoonpanoonsa. Heille syntyi erimielisyyksiä bändin tulevaisuudesta, minkä seurauksena Nightingale jätti yhtyeen. Jones alkoi kitaristiksi ja basistiksi värvättiin McLarenin vaateliikkeessä työskennellyt Glen Matlock. Pian yhtyeeseen saatiin myös laulaja niin ikään McLarenin liikkeessä norkoilleesta John Lydonista. Hän kieltäytyi ensiksi vetoamalla siihen, ettei osaa laulaa. Sen jälkeen hänelle selitettiin, että se oli tarkoituskin. John Lydon sai pian lempinimen Rotten (suom. Mätä) hampaidensa takia. Uusien jäsenten myötä yhtye sai myös lopullisen nimensä Sex Pistols kesällä 1975. Yhtyeen ensimmäinen keikka järjestettiin 6. marraskuuta 1975 eräässä lontoolaisessa taidekoulussa, jossa Matlock silloin opiskeli. Esiintymiset kouluissa jatkuivat vuoden 1976 helmikuuhun asti, jolloin yhtye soitti ensimmäisen klubikeikkansa Marqueessa, Lontoossa.
Maine (1976–1977)
Keikkailun tuloksena Sex Pistols solmi levytyssopimuksen levy-yhtiö EMI:n kanssa 8. marraskuuta 1976. Ensimmäinen single ”Anarchy in the U.K.” julkaistiin 26. marraskuuta 1976. Britannian singlelistalla kappale saavutti vaatimattomasti sijan 38. Musiikki ei nostanut yhtyettä suuren yleisön tietoisuuteen, vaan jäsenten käyttäytyminen ja etenkin ensimmäinen TV-esiintyminen Bill Grundyn isännöimässä Today-ohjelmassa, joulukuussa 1976. Suorana lähetetyssä päiväohjelmassa kitaristi Steve Jones aloitti kenenkään huomaamatta kiroilun, jota jatkoi seuraavaksi laulaja Rotten, johon isäntä Grundy kiinnitti jo enemmän huomiota. Show huipentui Grundyn ja Jonesin väliseen sanailuun, jonka päätteeksi Jones, Grundyn yllytyksestä, haukkui tämän lyttyyn vahvaa kieltä käyttäen. Vaikka ohjelma nähtiin vain Lontoon alueella, lehdet pitivät huolen siitä, että Pistolsista tiedettiin myös muualla maassa. Tapahtumien seurauksena Today-ohjelma lopetettiin muutamaa kuukautta myöhemmin ja lehdistö otti yhtyeen silmätikukseen. Rottenista tuli ensimmäinen Englannin televisiossa kiroillut henkilö ja kitaristi Jonesista ensimmäinen kirosanan ”fuck” Britannian televisiossa sanonut henkilö.
Vuosi 1977 käynnistyi Sex Pistolsin osalta keikkailulla Amsterdamissa ja EMI:n irtisanomalla levytyssopimuksella. Amsterdamin keikat olivat myös Matlockin viimeiset, ja hän lähti helmikuussa. Hänet korvattiin saman kuun aikana Rottenin ystävällä Sid Viciousilla, ja Vicious joutui heti aluksi opettelemaan basson soiton alkeet. Ensimmäisen keikkansa uudella kokoonpanolla Pistols soitti Lontoossa 3. huhtikuuta 1977. Ennen tätä yhtye oli allekirjoittanut uuden sopimuksen, tällä kertaa A&M-levy-yhtiön kanssa. Sopimus allekirjoitettiin Buckinghamin palatsin edessä, minkä jälkeen järjestettiin juhlat A&M:n toimistoilla. Juhlat päättyivät täydelliseen katastrofiin ja sopimuksen irtisanomiseen.
Heinäkuussa Britanniassa julkaistiin yhtyeen kolmas single Pretty Vacant. Se julkaistiin Yhdysvalloissa lokakuussa.
Lokakuussa 1977 Sex Pistols viimein julkaisi ensimmäisen ja ainoan varsinaisen albuminsa Never Mind the Bollocks, Here's the Sex Pistols, joka sisälsi mm. singlet ”Anarchy in the U.K.”, ”God Save the Queen”, ”Pretty Vacant”. Samassa kuussa julkaistiin albumin viimeinen single Holidays in the Sun. Itse studiossa olivat vain Johnny Rotten ja Paul Cook (rummut). ”Anarchy in the U.K.” on ainut raita, jossa soittaa alkuperäinen basisti Glen Matlock, joka laulaa myös taustoja.
Ongelmia ja yhtyeen hajoaminen (1977–1979)
Viimeinen virallinen Sex Pistols -konsertti Britanniassa oli Huddersfieldissa, Englannissa 26. joulukuuta vuonna 1977. Konsertti järjestettiin lakossa olevien palomiesten perheiden hyväksi. Vajaa viikko myöhemmin, vuoden 1978 puolella, yhtye aloitti tuhoisan Amerikan kiertueensa, jonka aikana jäsenten välit huononivat entisestään. Kiertue päättyi 14. tammikuuta San Franciscon keikkaan ja Rottenin kommenttiin ''”Ever get the feeling you've been cheated? Good night!” (suom. Tuntuuko teistä koskaan, että teitä on huijattu? Hyvää yötä!''). Kolme päivää myöhemmin Rotten ilmoittikin yhtyeen hajonneen. Jones, Cook ja McLaren eivät tästä välittäneet vaan matkasivat Brasiliaan kuvaamaan The Great Rock 'n' Roll Swindleä ja Vicious New Yorkiin valmistelemaan lyhyttä soolouraansa. Rotten puolestaan jäi San Franciscoon ilman rahaa tai lentolippua Englantiin. Warner Bros. maksoi lopulta hänen lentonsa kotiin, jossa hän otti syntymänimensä takaisin käyttöön ja perusti oman yhtyeensä Public Image Limited:in. Jones, Cook ja Vicious käyttivät kuitenkin nimeä Sex Pistols aina vuoteen 1979 asti. Tänä aikana yhtye sai julkaistua elokuvan ja siihen liittyvän soundtrackin, jolla lauloivat Jonesin, Cookin ja Viciousin lisäksi manageri McLaren, kuuluisa junaryöstäjä Ronnie Biggs ja Edward Tudor-Pole, jonka oli alun perin määrä korvata Johnny Rotten.
Hajoamisen jälkeen (1978–1996)
Swindlen julkaisun jälkeen yhtye hajosi lopullisesti vähin äänin. Jones ja Cook perustivat myös oman yhtyeensä, McLaren jatkoi pikkubändien managereina, ja Vicious käynnisti soolouransa, joka kuitenkin jäi lyhyeksi kun hänet pidätettiin 12. lokakuuta 1978 epäiltynä tyttöystävänsä Nancy Spungenin murhasta. Viciousta ei kuitenkaan ehditty tuomita, sillä hän kuoli heroiinin yliannostukseen New Yorkissa 2. helmikuuta 1979.
Sex Pistolsin paluu (1996–)
thumb|Sex Pistols vuonna 2007. Elossa olevat Sex Pistolsin jäsenet ovat esiintyneet yhdessä vielä vuosina 1996, 2002, 2003 ja vuodesta 2007 alkuperäisellä kokoonpanollaan, jossa basistina oli Glen Matlock. Vuonna 2000 yhtye julkaisi oman versionsa bändin historiasta The Filth and the Furyn muodossa McLarenin Swindlen vastineeksi. Vuonna 2006 Sex Pistols valittiin Rock and Roll Hall of Fameen, vaikka he tyylinsä mukaan ”haistattivat pitkät” valinnalle. Tästä huolimatta Sex Pistols otettiin sisään. 2006 yhtyeen virallinen bootleg Spunk julkaistiin remasteroituna CD-versiona. Aikaisemmin bootleg julkaistiin vuonna 1977. Se sisältää varhaisia versioita yhtyeen kappaleista, jotkut kappaleet hieman eri nimillä, kuten esim. ”Anarchy in the U.K.” on nimellä ”Nookie” ja ”God Save the Queen” nimellä ”No Future”.
Singlet
Sex Pistols on julkaissut seuraavat singlet:
Esiintymiset Suomessa
Sex Pistolsin oli määrä esiintyä Helsingissä 18. tammikuuta 1978. 3. tammikuuta Helsingin Sanomissa ilmestyi juttu, jossa väitettiin, että ”yhtyeen kaikilla jäsenillä on takanaan erilaisia huume- ja pahoinpitelysyytteitä” ja kysyttiin ”Kenenkähän asia olisi estää moisten pääsy Suomeen – lastensuojelijoiden vai ympäristöhygieenikkojen?”. 5. tammikuuta Lastensuojelun keskusliitto vaati ulkomaalaistoimistoa kieltämään yhtyeen maahantulon. Myös Musiikkialan ammattiyhdistysten federaatio, Raittiuskasvatusliitto, Suomen Partiolaiset ja puolueiden varhaisnuorisojärjestöt vastustivat yhtyeen maahantuloa. 12. tammikuuta ulkomaalaistoimisto perui yhtyeen työluvat, syyksi ilmoitettiin yhtyeen jäsenten huumerikostuomiot. 17. tammikuuta, päivää ennen aiottua Suomen keikkaa, Johnny Rotten ilmoitti eronneensa yhtyeestä.
Dudinka
Dudinka on noin 22 175 asukkaan (2010) kaupunki Jeniseijoen alajuoksulla, Taimyrin niemimaalla pohjois-Siperiassa Venäjällä. Vuonna 1667 perustettu kaupunki on myös Krasnojarskin aluepiiriin kuuluvan Taimyrin autonomisen piirikunnan hallinnollinen keskus. thumb|left|300px|Dudinkan satama-alue ja [[tundraa]]
Dudinka on läheisen Norilskin kaivos- ja sulattokombinaatin vientisatama, jonne johtaa 96 kilometrin ratayhteys Norilskista. Dudinkan kaupungin kautta kulkee myös vuonna 1969 avattu Messojaha–Norilsk-maakaasuputki. Ensimmäinen valtamerialus saapui 1936. Jäänmurtajien avulla kaupungin satama pidetään avoimena meriliikenteelle läpi vuoden, mutta säännöllinen jokilaivaliikenne Krasnojarskiin on mahdollista vain lyhyen kesän aikana. Jenisein jäiden liikkumisen aiheuttamien vaurioiden välttämiseksi satamanosturit ja pääosa muista laiturirakenteista siirretään joen ääreltä pois talvella; kevättulvan aikaan satama-alue jää veden alle. Vuodesta 2001 lähtien Dudinka on ollut jälleen suljettu kaupunki, johon ulkomaalaisten pääsy on rajoitettua.
Vuonna 2015 Dudinkan sataman kautta raportoitiin kulkeneen yhteensä 1,2 miljoonaa tonnia rahtia. Myös vuonna 2016 sataman kautta kulkeneeksi kirjattiin 1,2 miljoonaa tonnia rahtia.
Dudinkassa on käynyt useita huomattavia tutkijoita. Suomalaisista tunnetuimpia ovat Mathias Aleksanteri Castrén, joka tutki samojedikieliä ja keräsi kansatieteellisiä esineitä vuonna 1846. Hän jatkoi Dudinkasta vielä pohjoiseen. Hänen matkakumppaninsa kielitieteilijä Johan Reinhold Bergstadi sairastui ja jäi Dudinkaan. Molempien elämä oli kovaa pohjoisessa kylmyyden ja yksipuolisen ravinnon johdosta, mutta he pääsivät takaisin Suomeen julkaisemaan tutkimustensa tulokset. Castrén kertoo, että Dudinkan kylässä oli neljä pientä hökkeliä ja pieni kivikirkko.
Kai Donner, joka tutki samojedien ja ostjakkien kieliä, saapui Dudinkaan jouluaattona vuonna 1912, jolloin pakkasta oli -55 °C. Hän kuvaa Dudinkaa kamaritutkijan paratiisiksi, jossa tutkija voi kohdata pohjoisen alueen eri heimoja, kuten kettejä, sahoja eli jakuutteja, dolgaaneja, evenkejä, nganasaneja ja enetsejä, jotka tulevat Dudinkaan käymään kauppaa. Myös Donnerille matka oli vaikea, kun hän palellutti pahoin kätensä ja jalkansa.
Tutkimusmatkailija Adolf Erik Nordenskjöld matkusti Jenisein suulle Dudinkan kautta vuonna 1875.
Kirjallisuutta
Parvilahti, Unto: Berijan tarhat. Havaintoja ja muistikuvia Neuvostoliitosta vuosilta 1945-1954. Otava, 1957.
Erkki Häkämies
Erkki Pekka Häkämies oli suomalainen opettaja ja poliitikko. Hänen puolueensa oli Kansallinen Kokoomus.
Häkämies toimi yhdeksän vuoden ajan, maaliskuusta 1970 maaliskuuhun 1979, kansanedustajana. Hänet valittiin eduskuntaan Kymen läänin vaalipiiristä kolmissa vaaleissa, vuosina 1970, 1972 ja 1975. Hän oli jäsenenä eduskunnan puolustusasiainvaliokunnassa, sivistysvaliokunnassa, jossa hän toimi myös varapuheenjohtajana, ja suuressa valiokunnassa. Häkämies toimi poliittisella urallaan myös Karhulan kauppalan ja sittemmin Kotkan kaupungin kunnallispolitiikassa vuodesta 1965 vuoteen 1981, Kymenlaakson Kokoomuksen puheenjohtajana ja presidentin valitsijamiehenä presidentinvaalissa 1978.
Häkämies oli varsinaiselta ammatiltaan opettaja, joksi hän valmistui vuonna 1953. Hän työskenteli kansankoulunopettajana ja koulunjohtajana Lappeella ja Karhulassa. Vuonna 1982 hän sai opetusneuvoksen arvonimen.
Häkämies oli myös liikunta- ja urheiluvaikuttaja. Hän toimi muun muassa Kansakoulunuorison Liikuntakasvatusliiton toiminnanjohtajana vuosina 1957–1958, urheiluseura Sunilan Sisun puheenjohtajana ja Suomen Valtakunnan Urheiluliiton (SVUL) Kymenlaakson piirin varapuheenjohtajana.
Häkämies oli vuodesta 1955 naimisissa Pirkko Häkämiehen (o.s. Kairava) kanssa. Kansanedustajina ja ministereinä toimineet Jyri Häkämies ja Kari Häkämies ovat heidän poikiaan.
Iso-Kuorikka
Iso-Kuorikka on Keski-Suomessa Jämsässä Suinulan kylän lähellä sijaitseva järvi, joka kuuluu Kokemäenjoen vesistöön.
Maantietoa
Iso-Kuorikan pinta-ala on 80 hehtaaria, ja se on 1,8 kilometriä pitkä ja 750 metriä leveä. Järven rantaviivan pituus on 5,1 kilometriä. Järvi on luodattu, ja siitä on julkaistu syvyyskartat. Järven tilavuudeksi on saatu 1,1 miljoonaa kuutiometriä eli 0,0011 kuutiokilometriä. Sen keskisyvyys on 1,3 metriä ja suurin syvyys 7,8 metriä. Siinä on ilmoitettu olevan kaksi saarta. Niiden yhteispinta-ala on 0,05 hehtaaria, mikä on noin 0,07 prosenttia järven kokonaispinta-alasta. Saarista toinen on yli aarin ja toinen alle aarin kokoinen. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6). Sen sisällä se kuuluu Kertejoen valuma-alueella (35.69) ja tämän sisällä edelleen Kuorikkaojan valuma-alueeseen (35.696).
Elinkorko
Elinkorko on sellainen suoritus rahassa tai luonnossa, jonka yksityinen henkilö on elinaikansa oikeutettu tiettyinä määräaikoina saamaan toiselta yksityiseltä tai yhteisöltä. Oikeus elinkorkoon saattaa syntyä monella tavalla, mutta yhteistä niille on, että oikeus elinkorkoon lakkaa sen nauttijan kuollessa.
Vakuutuksena
Elinkorko on vakuutussopimuksen tai muun senkaltaisen sopimuksen perusteella henkilölle säännöllisesti määräajoin maksettava toistuvaissuoritus. Elinkorkovakuutuksessa vakuutuslaitos on velvollinen suorittamaan vakuutuksenottajalle vuotuisia uusiutuvia rahaeriä (elinkorkoja) niin kauan kuin vakuutettu elää.
Aiheesta muualla
Life annuity
Kongon lippu
Kongon lippu voi tarkoittaa kahta asiaa:
Kamala Harris
pienoiskuva|Harris vannommassa virkavalaansa Yhdysvaltain varapresidentiksi. Kamala Devi Harris ([ˈkɑːmələ hæɹɪs], s. 20. lokakuuta 1964 Oakland, Kalifornia, Yhdysvallat) on yhdysvaltalainen juristi, demokraattipoliitikko ja Yhdysvaltain 49. varapresidentti. Hän toimi San Franciscon piirisyyttäjänä vuosina 2004–2011, Kalifornian osavaltion oikeusministerinä 2011–2017 ja on lisäksi edustanut Kaliforniaa Yhdysvaltojen senaatissa vuodesta 2017. Senaatissa hän on kuulunut tiedustelutoiminnasta, budjetista, kotimaan turvallisuudesta sekä hallinnosta ja juridiikasta vastaaviin valiokuntiin.
Harris tavoitteli demokraattisen puolueen presidenttiehdokkuutta vuoden 2020 presidentinvaaleissa, mutta keskeytti kampanjansa joulukuussa 2019. Demokraattien esivaalin ja ehdokkuuden voittanut presidenttiehdokas Joe Biden valitsi hänet varapresidenttiehdokkaakseen. Bidenin voitettua vuoden 2020 presidentinvaalit Harrisista tuli Yhdysvaltain ensimmäinen naisvarapresidentti, ensimmäinen afroamerikkalainen varapresidentti ja ensimmäinen aasialais-amerikkalainen varapresidentti. Harris vannoi valansa Yhdysvaltain varapresidentiksi 20. tammikuuta 2021.
Tausta ja yksityiselämä
Harris on kolmas naispuolinen Kalifornian senaattori. Hän on sanfranciscolaisen baptistikirkon jäsen, mutta hänen lapsuudenkodissaan noudatettiin sekä baptisti- että hindukäytäntöjä.
Harris on opiskellut valtiotieteitä ja taloustiedettä Howardin yliopistossa sekä valmistui juristiksi 1989 Kalifornian yliopiston Hastings College of the Law'sta.
Ura
Ennen Yhdysvaltain senaattia Harris toimi San Franciscon piirisyyttäjänä ja Kalifornian oikeusministerin virassa.
Harris luetaan kuuluvaksi demokraattien liberaaliin siipeen. Osana demokraattipuolueen presidenttiehdokkuudesta käytävää kilpaa Harris on maininnut olevansa poliittisilta mielipiteiltään etäällä Bernie Sandersista ja on sanonut, että ei ole demokraattinen sosialisti.
San Franciscon piirisyyttäjänä 2004-2011
Piirisyyttäjänä Harris aloitti kohua herättäneen ohjelman, jonka tarkoituksena oli vähentää lasten poissaoloja kouluista uhkaamalla lintsaavien lasten vanhempia sakkorangaistuksilla ja lyhyillä vankeustuomioilla. Hän kampanjoi voimakkaasti ohjelman pohjalta laadittua lakialoitetta, jonka kuvernööri Arnold Schwarzenegger hyväksyi osavaltion lainsäädäntöön 2010. Laki herätti runsaasti kritiikkiä, koska sen katsottiin kohdistuvan erityisesti köyhiin perheisiin ja mustaan väestöön. Kohua herätti erityisesti tapaus, jossa kroonisesti sairaan lapsen yksinhuoltajaäiti äiti Cheree Peoples pidätettiin ja tuomittiin vankeuteen, koska hänen tyttärensä oli ollut poissa koulusta 20 päivää.
Kautensa loppupuolella Harris päätti pyrkiä Kalifornian oikeusministeriksi. Altavastaajana vaaleihin lähtenyt Harris yritti parantaa mahdollisuuksiaan vetoamalla konservatiivisempiin äänestäjiin omaksumalla näkyvästi tiukemman linjan rikollisuuteen. Erityistä huomiota hän kiinnitti väkivaltarikollisuuteen, joista hänen piirissään jaettiin kriitikoiden mukaan liian vähän tuomioita. Kriitikoiden mukaan Harrisin poliittinen tahto vaikutti negatiivisesti oikeuden puolueettomuuteen. Kuuluisaksi esimerkiksi tästä on sittemmin noussut tapaus, jossa amatöörinäyttelijä Jamal Trulove tuomittiin elinkautiseen vankeuteen murhasta. Näyttöä Truloven syyllisyydestä pidettiin jo oikeudenkäynnin aikaan huterana. Fyysisten todisteiden puutteesta ja epäselvistä silminnäkijähavainnoista huolimatta tuomio saatettiin voimaan. Harris saapui jopa henkilökohtaisesti paikalle kuulemaan tuomion julkistamista. Viisi vuotta myöhemmin vuonna 2013 puolueettomassa tutkinnassa selvisi kahden tapausta tutkineen poliisin väärentäneen todisteita Trulovea vastaan ja hänet todettiin syyttömäksi. Trulove sai San Franciscon kaupungilta tuntuvat korvaukset.
Kalifornian oikeusministerinä 2011-2017
Vuoden 2010 oikeusministerivaaleissa Harris kukisti vastaehdokkaansa Los Angelesin piirisyyttäjän Steve Cooleyn. Hänestä tuli näin ensimmäinen virkaan valittu nainen osavaltion historiassa. Harris on myöhemmällä urallaan korostanut toimineensa "edistyksellisenä syyttäjänä", mutta kriitikot ovat nähneet hänen toimintansa ainoastaan lisänneen oikeusjärjestelmän epätasa-arvoisuutta ja keskittyneen ennen kaikkea ihmisen tuomitsemiseen rikosten ennaltaehkäisyn sijaan.
Yhdysvaltojen korkein oikeus antoi vuonna 2011 Kalifornian osavaltiolle varoituksen, että osavaltion ylipaisuneet vankilat aiheuttivat huolen vankien perustuslaillisten oikeuksien toteutumisesta. Harris kuitenkin kieltäytyi vapauttamasta edes väkivallattomista rikoksista tuomittuja vankeja. Hänen kaudellaan vapautettiin vähemmän vankeja kuin aiempien oikeusministerien aikana. Harrisin syyttäjät muun muassa vetosivat toistuvasti muotoseikkoihin evätäkseen vapauttavan todistusaineiston kuulemisen oikeudessa. Harrisin hallinto argumentoi vankien olevan osavaltiolle tärkeä työvoimareservi, jonka käyttö vankiloiden ulkopuolella teetettävässä työssä yleistyi massiivisesti. Vangeilla onkin ollut Harrisin kaudesta lähtien tärkeä rooli muun muassa maastopalojen sammutustöissä. Oikeusoppineet ovat kritisoineet vankien käyttöä vaarallisissa ja vaativissa tehtävissä ja verranneet vangeilla teetettävää työtä pakkotyöhön, jopa orjuuteen.
Presidentinvaalikampanja 2020
Harrisin uskottiin vuoden 2019 alkupuoliskolla olevan todennäköisimpiä demokraattien ehdokaskamppailun menestyjiä. Vuoden loppupuolella Harrisin ehdokkuuden nostama innostus hiipui. Harrisin kampanjaorganisaatio kärsi lokakuun 2019 lopussa rahoituksen puutteesta ja joutui lopettamaan toimistoja ja irtisanomaan työntekijöitä. Harrisin kannatus demokraattiäänestäjien keskuudessa oli tuossa vaiheessa kolme prosenttia, ja hänen katsottiin pudonneen pois kärkiehdokkaiden joukosta, jotka tuolloin olivat Elizabeth Warren, Joe Biden, Bernie Sanders ja Pete Buttigieg. Harris lopetti kampanjansa joulukuussa 2019 heikkojen kannatuslukujen vuoksi.
Varapresidenttikampanja 2020
Joe Biden ilmoitti 11. elokuuta 2020 valinneensa Harrisin varapresidenttiehdokkaakseen Yhdysvaltain vuoden 2020 presidentinvaaleissa. Harris otti ehdokkuuden virallisesti vastaan 20. elokuuta 2020 Demokraattien puoluekokouksessa. Harris on vasta kolmas nainen, joka on noussut Yhdysvalloissa suuren puolueen varapresidenttiehdokkaaksi. Ennen Harrisia ehdokkaiksi ovat nouseet demokraattien Geraldine Ferraro vuonna 1984 ja republikaanien Sarah Palin vuonna 2008. Harris on ensimmäinen musta nainen ja ensimmäinen aasialais-amerikkalainen nainen, joka on päässyt varapresidenttiehdokkaaksi.
Presidentti Donald Trump on pyrkinyt kyseenalaistamaan Harrisin oikeutta asettua varapresidenttiehdokkaaksi. Asiantuntijat ovat tyrmänneet Trumpin näkemyksen, sillä Harris on syntynyt Yhdysvalloissa, vaikka hänen vanhempansa ovat syntyneet muualla.
Harris kohtasi republikaanipuolueen varapresidenttiehdokkaan Mike Pencen vaaliväittelyssä 7. lokakuuta 2020.
14. joulukuuta 2020 valitsijamiehet vahvistivat Bidenin ja Harrisin voittaneen vaalit äänin 306–232. Harris vannoi virkavalansa 20. tammikuuta 2021.
Danilo Medina
Danilo Medina Sánchez (s. 10. marraskuuta 1951) on dominikaanilainen poliitikko, joka on toiminut maansa presidenttinä vuosina 2012−2020.
Medina voitti vuoden 2012 vaalit niukasti, hän sai vain 51 % äänistä. Vastaehdokkaana oli toisen suuren puolueen PRD:n Hipólito Mejía, joka on toiminut presidenttinä 2000−2004. Tarkkailijat raportoivat molempien puolueiden maksaneen äänestäjille. Presidenttikautensa kuluessa Medina on kuitenkin noussut kansansuosioon, vuonna 2014 julkaistun gallupin mukaan häntä kannatti 90% kansasta. Suosiota on kasvattanut Medinan kansanläheisyys ja panostaminen koulutukseen. Hän on onnistunut luomaan kansasta yhtenäisemmän ja kutistamaan valtion velkaa. Ongelmina ovat edelleen energiasektori, mikä näkyy yleisinä sähkökatkoina, sekä poliisin tehottomuus ja korruptio, mikä näkyy rehottavana rikollisuutena.
Vuonna 2016 Medina valittiin toiselle kaudelle selvällä erolla vastaehdokas Luis Abinaderiin.
Ukonkivi (esine)
Ukonkivi on vepsäläisten pyhä esine, pyöreä ja sileä kivi, jonka uskotaan suojelevan kotia ukkoselta ja muultakin pahalta. Ukonkivi on sijoitettu huoneen pyhänurkkaan. Suomessa ukonkiveä vastaa lähinnä ukonvaaja.
Tom Feeney
thumb|right|Tom Feeney Thomas Charles "Tom" Feeney III (s. 21. toukokuuta 1958) on yhdysvaltalainen republikaanisen puolueen poliitikko. Hän edusti Floridaa Yhdysvaltain edustajainhuoneessa vuodesta 2003 vuoteen 2009. Hänet valittiin edustajainhuoneeseen vuosina 2002, 2004 ja 2006, mutta vuonna 2008 hän hävisi demokraatti Suzanne Kosmasille.
Feeney syntyi Pennsylvaniassa ja sai lakimiehen koulutuksen. Hän on Oviedon pitkäaikainen asukas Floridassa.
Vääräjärvi (Jämsä)
Maantietoa
Järven pinta-ala on 3,3 hehtaaria ja se on 400 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kuorikkaojan valuma-alueeseen (35.696) se kuuluu.
Emanuel Barbara
Emanuel Barbara (27. lokakuuta 1949 – 5. tammikuuta 2018) oli kapusiineihin kuulunut maltalainen pappi, joka toimi Malindin hiippakunnan piispana Keniassa, kunnes kuoli äkillisesti 68-vuotiaana.
Barbara nimitettiin myös apostoliseksi hallinnoijaksi Mombasan arkkihiippakuntaan marraskuussa 2013; tästä tehtävästä hän luopui helmikuussa 2015.
Kilpijärvi (Jämsä, Sydänmaa)
Kilpijärvi on Keski-Suomessa Jämsässä Sydänmaan kylän lähellä sijaitseva järvi, joka kuuluu Kokemäenjoen vesistöön.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kuorikkaojan valuma-alueeseen (35.696) se kuuluu.
Jake Burns
thumb|250px|Jake Burns vuonna 2006. John ”Jake” Burns (s. 21. helmikuuta 1958 Belfast) on pohjoisirlantilainen muusikko, joka on toiminut Stiff Little Fingers -yhtyeen perustajajäsenenä, laulajana ja kitaristina vuodesta 1977 lähtien.
Kun Stiff Little Fingers oli hajonneena vuosina 1982–1987, Burns pyöritti omaa Jake Burns and the Big Wheel -kokoonpanoaan. Stiff Little Fingers teki paluun ja jatkaa uraansa yhä, Burns vakituisena jäsenenään. Jake Burns and the Big Wheel puolestaan on hajonnut.
Burnsiltä on ilmestynyt myös sooloalbumi Drinkin’ Again 27. maaliskuuta 2006. Hän asuu Chicagossa, Yhdysvalloissa puolisonsa Shirley Sextonin kanssa.
Britannian Grand Prix 1997
Britannian Grand Prix 1997 oli Formula 1 -sarjan osakilpailu, joka ajettiin Silverstonessa 13. heinäkuuta 1997. Kilpailun voitti Jacques Villeneuve, jolle voitto oli kauden neljäs. Samalla voitto oli Villeneuven Williams-tallin sadas voitto. Nopeimman kierroksen ajoi Michael Schumacher ajalla 1,24.475. Uusintalähdön takia kilpailun kierrosmäärää vähennettiin yhdellä.
Atsuriitti
Atsuriitti (Cu3(CO3)2(OH)2) on kuparimalmimineraali ja on väriltään keskisininen. Väri voi kuitenkin vaihdella vaaleansinisestä tummansiniseen. Viiru on sininen. Atsuriitin kiilto on lasimainen, joskus himmeä.
Atsuriitin kovuus on 3,5–4 Mohsin asteikolla ja on kidejärjestelmältään monokliininen.
Atsuriitilta puuttuu fluoresenssi.
Atsuriittia esiintyy kuparimuodostumien hapettumisvyöhykkeillä.
Atsuriitti on saanut nimensä taivaansinisen värinsä vuoksi. Sitä käytettiin jo muinaisessa Egyptissä ja sitä on arvostettu maalin sinisenä pigmenttinä tuhansien vuosien ajan. Tästä mineraalista on otettu talteen kuparia, mutta se ei ole teollisesti yhtä tärkeä kuin kalkopyriitti tai borniitti.
Atsuriitista tehtiin keskiajan lopulle saakka jauhetta, jota käytettiin ”vuorensiniseksi” tai ”armenian kiveksi” kutsutun pigmentin valmistuksessa. Keskiajan taidemaalarit käyttivät yleisesti näitä pigmenttejä, kunnes havaittiin, että näin muodostuva väri ei ole vakaata. Atsuriittijauhe imee itseensä kosteutta ilmasta ja muuttuu ajan kuluessa malakiitiksi, joka on vihreää.
Massiivista koristekivissä käytettyä atsuriittia kutsutaan chessyliitiksi, sillä sitä löytyy Chessystä Lyonin läheltä Ranskasta. Atsuriittia löytyy myös Italiasta, Kreikasta, Australiasta, Namibiasta ja Marokosta.
Atsuriitti on melko painava mineraali. Se painaa neljä kertaa enemmän kuin vastaava määrä vettä huoneenlämpötilassa.
Maggie Kalka
Margit Virginia Margareta ”Maggie” Kalka (o.s. Henrichson, 20. lokakuuta 1912 Helsinki – 22. heinäkuuta 1996 Helsinki) oli suomalainen ratameloja ja miekkailija.
Kalka voitti ensimmäisenä naisena melonnan henkilökohtaisen maailmanmestaruuden ja ensimmäisenä suomalaisena naisena henkilökohtaisen maailmanmestaruuden kaikki lajit huomioon ottaen. Hän voitti kajakkiyksiköiden 600 metrin matkan Tukholmassa vuonna 1938. Kajakkiyksiköiden Suomen mestaruuden hän voitti vuosina 1937–1940. Melontauransa hän lopetti vuonna 1940 käsivammaan.
Kalka kilpaili myös florettimiekkailijana. Hän osallistui Helsingin 1952 olympialaisiin ja voitti Suomen mestaruuden vuosina 1950, 1951 ja 1953.
Kalka edusti urallaan Drumsö Kanotisteria ja Helsingin Miekkailijoita.
Hero (Afrojackin ja David Guettan kappale)
Hero on alankomaalaisen DJ-tuottajan Afrojackin sekä ranskalaisen DJ-tuottajan David Guettan musiikkikappale. Sen julkaisi Wall Recordings digitaalisesti ladattavana singlenä 30. huhtikuuta 2021. Kappaleen ovat sanoittaneet Afrojack, Guetta, Mikkel S. Eriksen sekä Tor Erik Hermansen tuottajaduo Stargatestä, brittiläislaulajat Ellie Goulding ja Jamie Scott, sekä yhdysvaltalaismuusikko Ryan Tedder yhtyeestä OneRepublic. Kappaleen tuotannosta vastasivat puolestaan Afrojack, Guetta, Stargate sekä alankomaalainen tuottajaduo DubVision. Vaikka kappaleen demoversion sanat on esittänyt Ellie Goulding, esittää lopullisen version sanat kuitenkin kreditoimaton yhdysvaltalaislaulaja Luxtides (Danny Bouchard). Kappaleen musiikkivideo julkaistiin 14. toukokuuta 2021.
"Hero" sai pääosin positiivisen vastaanoton musiikkikriitikoilta, jotka kehuivat sen melodiaa ja tuotantoa. Kappale ei ollut kuitenkaan kaupallisesti yhtä suuri menestys, sen päästyä singlelistan kahdenkymmenen parhaan joukkoon ainoastaan Alankomaissa ja Venezuelassa.
"Hero" on julkaisunsa jälkeen esitetty livenä muun muassa vuoden 2021 Eurovision laulukilpailun finaalissa 22. toukokuuta 2021.
Saaristomeren biosfäärialue
thumb|210px|Näkymä [[Gullkronan saarelta]] Saaristomeren biosfäärialue on toinen Suomen biosfäärialueista. Se sijaitsee Saaristomerellä Paraisten ja Kemiönsaaren kunnissa Nauvon, Korppoon ja Dragsfjärdin alueella. Alue on laajuudeltaan 5400 neliökilometriä, joista vettä on 4580 neliökilometriä. Sen ydinalueen muodostaa Saaristomeren kansallispuisto ja loppuosa alueesta on yksityisomistuksessa. Biosfäärialueen tittelin se sai vuonna 1994. Alueella elää noin 3800 ihmistä.
Saaristomeri on mielenkiintoinen kokonaisuus tuhansine pienine saarineen ja luotoineen. Sisämeren saarilla on metsää, mutta ulkosaaristossa luodot ovat puuttomia. Jotkut saarista ovat hyvin kalkkipitoisia. Näillä saarilla on reheviä niittyjä, joilla kasvaa mm. harvinaisia seljakämmekkää, varsankelloa ja verikurjenpolvea.
Saaristomeren suolapitoisuus on pieni. Alueella elää sekä suolaisen että makean veden kalalajeja. Lintulajeista alueella tavataan sellaisia saaristolintuja kuten haahka, riskilä, ruokki, kalalokki, lapintiira, karikukko, meriharakka, kirjokerttu, luotokirvinen ja merikotka. Lisäksi se on merkittävä muuttolintujen kannalta. Alueelta löytyy myös harmaahylkeitä ja norppia.
Yksi biosfäärialueen tarkoituksista on myös säilyttää Saaristomeren kulttuurihistoriallinen arvo. Alueella onkin vedetty hankkeita, joilla pyritään säilyttämään alueen perinnearvo.
Kongon demokraattisen tasavallan lippu
upright|thumb|Nykyinen lippu
Kongon demokraattisen tasavallan lippu on Kongon demokraattisen tasavallan kansallistunnus. Se otettiin käyttöön 20. helmikuuta 2006. Samankaltainen lippu oli käytössä vuosina 1963–1971. Se erosi nykyisestä lipusta vain siten, että sen taustan sininen oli tummempi. Kongon demokraattisen tasavallan nykyisessä lipussa vaaleansininen kuvaa rauhaa, punainen maan itsenäisyystaistelijoiden vuodattamaa verta, keltainen maan vaurautta ja tähti maan loistavaa tulevaisuutta. Lipun halki kulkeva vinoviiva kuvastaa myös Kongojokea, joka halkoo maata tuoden sille vaurautta.
Mobutu Sese Sekon aikana (1971–1997) tuolloinen Zairen tasavalta käytti maan perinteestä täysin eroavaa lippua. Siinä oli maan vehreyttä ja vaurautta kuvaavalla vihreällä pohjalla keltainen ympyrä, jossa oli kuvattuna soihtua pitelevä käsi. Soihtu kuvasi maan tietä kohti loistavaa tulevaisuutta. Lipun värit olivat panafrikkalaisia.
Tanssi haudoilla
Tanssi haudoilla (A Walk Among the Tombstones) on vuonna 2014 ensi-iltansa saanut yhdysvaltalainen rikos- ja trillerielokuva. Elokuvan on ohjannut Scott Frank ja pääosassa on Liam Neeson.
Peltopoimulehti
Peltopoimulehti eli peltopoimukki (Alchemilla arvensis) on ruusukasvien heimoon kuuluva yksivuotinen ruohokasvi, joka kasvaa alkuperäisenä Euroopassa ja Lähi-idässä. Se on sijoitettu vuorottain joko poimulehtiin (Alchemilla) tai poimukkeihin (Aphanes).
Boma
Vuonna 2004 kaupungissa oli runsaat 171 000 asukasta.
Tanssi haudoilla
Suomalaisnäyttelijä Laura Birn tekee elokuvassa pienen roolin murhan uhrina.
Boma
Boma sijaitsee Kongojoen pohjoisrannalla, noin 90 kilometrin päässä mereltä.
Peltopoimulehti
Ulkonäkö ja koko
Peltopoimulehti kasvaa 5–25 senttimetriä korkeaksi. Se haaroo tyvestä ja harmaakarvaiset varret ovat rentoja. Lehtilapa on kolmiosainen ja liuskojen kärjet jakaantuvat 3–5 osaan. Pienet vihertävät kukat ovat tiheinä ryhminä lehtihangoissa.
Boma
Historia
Bomasta tuli jo varhain monikansallinen kaupunki. 1800-luvun alkupuolella Bomassa asui vain noin 500 ihmistä. Seutu oli harvaan asuttua, koska orjakauppiaat ottivat alueen asukkaita orjikseen ja väkeä pakeni sisämaahan turvaan. Kun länsivaltojen mielenkiinto siirtyi orjakaupasta luonnonvaroihin, he tarvitsivat enemmän työvoimaa kuin mitä alueella oli saatavilla. Työläisiä piti värvätä Länsi-Afrikasta ja naapuriheimoista (mm. yombet, woyot ja solongot). Lisäksi kaupungissa toimi siirtomaavirkailijoita ja lähetystyöntekijöitä useista Euroopan maista ja Yhdysvalloista. Tällaiset olosuhteet olivat suotuisat kauppakielenä käytetyn kituban leviämiselle. Siirtomaa-aikana väestö kasvoi nopeasti tuhansiin asukkaisiin. Varsinainen väestöräjähdys tapahtui kuitenkin vasta 1960-luvulta alkaen, Kongon itsenäistymisen jälkeen.
Vuonna 1886 Bomasta tuli Kongon vapaavaltion toinen pääkaupunki. Sitä ennen pääkaupunkina toimi vuoden verran Matadin läheisyydessä sijaitseva Vivi. Vuonna 1908 Bomasta tuli Belgian Kongon pääkaupunki, kun siirtomaan hallinta siirtyi kuningas Leopold II:lta Belgian valtiolle.
Peltopoimulehti
Peltopoimulehti Suomessa
Suomessa kasvia on esiintynyt harvinaisena ja satunnaisena muutamissa rannikkokaupungeissa, missä se on kasvanut painolasti- tai sotatulokkaana. Laji on löydetty 1900-luvun puolenvälin jälkeen vain kerran, vuonna 2012 Turusta.
Boma
Liikenneyhteydet
Boma on satamakaupunki, josta kuljetetaan muun muassa puutavaraa, banaaneja, kaakaota ja palmutuotteita.
Boma on Mayomben rautatien eteläinen pääteasema. Pohjoinen pääteasema on 140 kilometrin päässä Tshelassa. Kaupungista on maantieyhteys itään Matadiin ja länteen Muandaan.
Marsha Ivins
thumb|Marsha Ivins Marsha Sue Ivins (s. 15. huhtikuuta 1951 Baltimore, Maryland, Yhdysvallat) on yhdysvaltalainen NASA:n astronautti, siviiliammatiltaan insinööri.
Jools Holland
thumb|Jools Holland [[Bafta-palkinto|Bafta-gaalassa vuonna 2009.]] Julian Miles ”Jools” Holland OBE (s. 24. tammikuuta 1958) on brittiläinen kosketinsoittaja ja televisiojuontaja.
Marsha Ivins
Ivins valmistui Coloradon yliopistosta vuonna 1973 ja aloitti työt NASA:lla Lyndon B. Johnson Space Centerissä. Hän on ollut mukana viidellä avaruussukkulalennolla ja viettänyt avaruudessa yhteensä 55 päivää, 21 tuntia ja 48 minuuttia.
Wiima
Wiima on suomalainen Wihuri Oy:n valmistama kevyt henkilöautomalli, jota rakennettiin yksi kappale vuonna 1957.
Erimerkkiset kääpiöautot olivat suosittuja 1950-luvulla varsinkin Keski-Euroopassa. Autoalalla aktiivinen, merenkulkuneuvos Antti Wihurin omistama Helsingin maalaiskunnassa toiminut Oy Uusi Autokoriteollisuus Ab tutki 1950-luvun loppupuolella mahdollisuuksia suomalaisen pikkuauton valmistamiseksi. Wiima-niminen prototyyppi, joka muistutti ulkonäöltään tuonaikaisia saksalaisia kääpiöautoja, ehkä eniten Goggomobiliä, esiteltiin marraskuussa 1957. Autossa oli muodin mukaisesti takaosaan sijoitettu saksalaisvalmisteinen kaksisylinterinen ja ilmajäähdytteinen moottori, jonka iskutilavuus oli 300 kuutiosenttimetriä ja teho 15 hevosvoimaa. Auton korin pituus oli 161 senttimetriä, siihen mahtui kuljettaja ja yksi matkustaja ja auton etuosassa oli pieni tavaratila. Auton huippunopeutta ei ilmoitettu.
Jools Holland
Holland perusti maaliskuussa 1974 Squeeze-yhtyeen, jonka kosketinsoittajana hän oli vuoteen 1980. Hänen ensimmäinen soololevytyksensä on vuodelta 1978. 1980-luvulla hän juonsi The Tube -musiikkishow’ta Paula Yatesin kanssa.
Wiima
Wiima-autoa pidettiin onnistuneena, mutta kaavailut sen sarjavalmistuksen aloittamiseksi osoittivat, että auton hinta tulisi nousemaan lähelle Volkswagen Kuplan hintaa, eikä sen kehittämistä jatkettu. Tämä laatuaan ainoaksi jäänyt auto joutui myöhemmin kadoksiin.
Jools Holland
Squeeze, joka oli hajonnut vuonna 1982 Hollandin lähdettyä, teki yllättäen paluun vuonna 1985, ja Holland toimi jälleen yhtyeen kosketinsoittajana vuoteen 1990. Hän on juontanut omaa Later... with Jools Holland -ohjelmaansa yhtämittaisesti vuodesta 1992 lähtien. Hänellä on myös vuonna 1987 perustettu oma rhythm & blues -orkesterinsa.
Wiima
Lähteet
gtue-oldtimerservice.de/
* Saunalahti.fi
Jools Holland
Holland esiintyi tammikuussa 2005 yhtyeineen Eric Claptonin kanssa tapaninpäivän 2004 tsunamia seuranneessa hyväntekeväisyyskonsertissa Cardiffin Millennium Stadiumilla. Hän meni 29. elokuuta 2005 naimisiin Christabel McEwenin kanssa, ja hänet nimitettiin syyskuussa 2006 Kentin Deputy Lieutenantiksi.
Rock Band
Rock Band on Harmonixin kehittämä, MTV Gamesin julkaisema ja Electronic Artsin levittämä musiikkiaiheinen videopeli. Pelin Xbox 360 ja PlayStation 3 -versiot tulivat myyntiin Pohjois-Amerikassa 20. marraskuuta 2007. Wii-versio pelistä ilmestyi myyntiin Pohjois-Amerikassa 22. kesäkuuta 2008. Wii-versiossa ei ole mitään erikoisuuksia, verkosta ladattavia biisejä, eikä Guitar Hero III:ssa käytettävä kitara toimi pelin kanssa. Poikkeuksena Xbox 360 versio, jolla guitar hero kitarat toimivat. Pelin jatko-osa on Rock Band 2.
Pieni-Kuorikka
Pieni-Kuorikka on Keski-Suomessa Jämsässä Hallin taajaman lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 11,2 hehtaaria ja se on 600 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kuorikkaojan valuma-alueeseen (35.696) se kuuluu.
Rock Band
Rock Bandissä muodostetaan oma virtuaaliyhtye, jossa neljä pelaajaa voi soittaa eri instrumentteja (kitara, rummut ja bassokitara) tai laulaa.
Pelaaminen
Rock Bandin perusidea on sama kuin Guitar Herossa: "soittaa" ruudulla vierivien graafisten ohjeiden mukaisesti. Guitar Herosta poiketen pelissä on mukana muitakin soittimia kuin kitara, ja ideana on soittaa yhdessä kavereiden kanssa yhtyeenä.
Pelissä on myös yksinpeli, jonka nimi on Solo tour mode. Siinä valitaan yksi soitin, jolla pelataan: kitara, rummut tai laulu (bassoa ei tässä käytetä, koska se olisi liian samanlainen kitaran kanssa).
Soittimet
Kitarana käytetään kopiota Fender Stratocasterista, joka on samanlainen kuin Guitar Heron, mutta kaulan juuressa, "sooloalueella",  on viisi lisänappia, joilla voidaan soittaa soolot.
Mikrofoni on samanlainen kuin Karaoke Revolutionissa ja SingStarissa, ja kitarasoolon aikana mikrofonia voi käyttää tamburiinina.
Rummut koostuvat neljästä padista ja jalkapedaalista. Rumpujen mukana tulee kevytkapulat. thumb|250px|left|Rumpusetti.
Bonuskappaleet
Bonuskappaleita saa käyttöön, kun pelaa aina uuden bonuskappaleen urassaan, mutta alkaa aina yhdellä kappaleella, joka on helpoin kaikista ja mitä edemmäs pääsee bonuskappaleissa, taso myös vaikeutuu.
Ja kappaleet mitkä ovat tehneet Harmonix-tiimin bändit
Eurooppaversion lisäkappaleet
Rock Bandin Eurooppajulkaisu kesti yllättävän kauan, jonka vuoksi Harmonix lisäsi Eurooppaversioon muutaman eurooppalaisen kappaleen.
Vastaanotto
Peli sai hyvän vastaanoton peliarvostelijoilta ja se voittikin useita palkintoja. Official Xbox Magazine julkaisi ensimmäisen arvion Rock Band pelistä, antaen Xbox 360 versiolle pisteet 9.5/10 ja kutsuen sitä "pelimaailman intensiivisen palkitsemisen elämykseksi." OXM kommentoi myös pelin loppuratkaisun olevan emotiaalisuudessa eikä teknisyydessä." IGN antoi pelille pisteet 9.4/10 ja "Editor's Choice Award" -palkinnon Xbox 360 ja PlayStation 3 versioille. IGN ylisti peliäkutsumalla sitä "yhdeksi peliksi joka on pakko omistaa " ja kertoi myös sen olevan yksi parhaista juhlapeleistä mitä on koskaan julkaistu." GameSpot antoi pelille pisteet 9.0/10, kutsuen sitä "parhaaksi juhlapeliksi kautta aikojen." He antoivat myös pelille "Editor's Choice award" -palkinnon. The Xbox 360 sai keskiarvopisteet 92% Metacriticin mukaan, PlayStation 3 versio sai myös tuloksen 92% Metacriticiltä
Useat arvostelijat    ovat kommentoinee pelin ryhmäyhteistyötä, Band World Tour moden syvyyttä ja rumpuoheislaitteen lisäystä. Useimmat valitukset ovat koskeneet Fender Stratocaster ohjainta,  ja Solo Tour moden epänautinnollisuutta verrattuna moninpeliin.
Peli voitti suosionsa takia useita palkintoja kuten Vuoden pelipalkinnon. Yhteensä peli voitti yli 20 palkintoa useista eri kategorioista.
Jools Holland
Hollandin omaelämäkerta Barefaced Lies and Boogie Woogie Boasts julkaistiin lokakuussa 2007.
Gary Numan
Gary Anthony James Webb (s. 8. maaliskuuta 1958 Hammersmith, Lontoo, Englanti), taiteilijanimeltään Gary Numan, on brittiläinen muusikko. Numan kuuluu synthpopin pioneereihin. Hän aloitti musikaalisen uransa Tubeway Army -yhtyeen keulakuvana 1970-luvulla. Numanin tunnetuimpien singlejulkaisujen joukkoon lukeutuvat muun muassa ”Are ’Friends’ Electric?” (1979) ja ”Cars” (1979).
Numan jatkaa yhä uraansa: 2000-luvulla menestystä saavuttivat muun muassa singlet ”Rip” ja ”Crazier”. Hän osallistui 6. marraskuuta 2006 tosi-TV-show’hun The Raceen.
Helinä-keiju ja Mikä-mikä-hirviön arvoitus
Helinä-keiju ja Mikä-mikä-hirviön arvoitus on vuonna 2014 ensi-iltansa saanut animaatioelokuva. Se on Helinä-keiju-elokuvasarjan kuudes ja viimeinen osa.
Suomenkieliset äänet
Muissa rooleissa: Petri Hanttu. Suomenkielisen dialogin on ohjannut Susa Saukko.
Enrique
Enrique on espanjalaissyntyisen laulaja Enrique Iglesiasin neljäs studioalbumi, joka julkaistiin vuonna 1999. Tällä albumilla Iglesias nousi lopullisesti ympäri maailman tunnetuksi laulajaksi. Läpimurtoon vaikutti ehkä se, että albumi oli Iglesiasin ensimmäinen englanninkielinen.
Vähän ennen albumin tekoa Iglesias oli solminut levytyssopimuksen Interscopen kanssa. Tuolloin useat suuret levy-yhtiöt olivat käyneet kovaa kilpailua Bailamos-menestyskappaleensa ansiosta maineeseen nousseesta laulajasta. Bailamos julkaistiin myös tällä albumilla, vaikka se oli ollut jo edellisen Cosas del Amor -albumin erikoispainoksessa sekä Wild Wild West -elokuvan soundtrackilla.
Enrique sisälsi muitakin suosikkeja. Singleinä julkaistiin Bailamosin lisäksi Rhythm Divine, Be with You, You Are My , Could I Have This Kiss Forever (duetto Whitney Houstonin kanssa) ja Sad Eyes, jonka alkuperäinen esittäjä on Iglesiaksen nuoruuden esikuva Bruce Springsteen. Albumilla oli myös espanjankielinen versio kyseisestä kappaleesta (Mas Es Amar). Enrique-albumi aloittikin Iglesiakselle nyt jo vakiintuneen tavan julkaista englanninkielisillä albumeillaan myös espanjankieliset versiot joistakin kappaleista. Tällä albumilla niitä edustavat Ritmo Total (Rhythm Divine) ja No Puedo Mas Sin Ti (I'm Your Man).
Albumista tehtiin hieman erilaisia versioita eri maiden markkinoille. Ensimmäiset 13 kappaletta olivat mukana kaikissa painoksissa, mutta niiden lisäksi Isossa-Britanniassa julkaistussa erikoispainoksessa oli mukana Fernando Garibayn tekemä remix-versio Rhythm Divine -kappaleesta ja Venäjällä julkaistussa erikoispainoksessa oli mukana You're My #1 -kappale, jossa Iglesiaksen kanssa lauloi tataariartisti Alsu.
Albumi nousi heti Yhdysvaltojen Billboard 200 -listalle sijalle 32. Myöhemmin se ylitti Yhdysvalloissa platinalevyrajan. Eniten albumia ostettiin kuitenkin Kanadassa, jossa se myi nelinkertaisesti platinalevyn verran. Espanjassa levyä myytiin kolminkertaisesti platinalevyn verran, Saksassa, Italiassa, Norjassa ja Puolassa platinaan ja 28 maassa kultalevymyyntiin. Yhteensä maailmanlaajuinen myynti oli noin 6,5 miljoonaa kappaletta.
Aglia
Aglia on riikinkukkokehrääjiin kuuluvan Agliinae-alaheimon ainoa suku.
Suvun kolme, mahdollisesti neljä, lajia ovat Euraasian alueella tavattavia, kookkaita perhosia. Lajit lentävät sekä päivällä että yöllä, mutta naaraat ovat yleensä aktiivisia vasta hämärän aikaan. Kaikkien lajien siipien pohjaväri on oranssinruskea ja kunkin siiven keskellä on sinimusta silmätäplä ja siinä vaalea kuvio.
Suomessa ja muualla Euroopassa ryhmää edustaa vain nastakehrääjä (Aglia tau). Muut lajit esiintyvät Itä-Aasiassa.
Karjalan tasavallan kansalliskirjasto
thumb|270px|Sisäänkäynti vuonna 2015 avatun kansalliskirjaston laajennusosan puolelta. Karjalan tasavallan kansalliskirjasto ( lyh. НбРК, ) on Venäjällä, Karjalan tasavallan pääkaupungissa Petroskoissa toimiva tasavallan kansalliskirjasto. Se toimii Karjalan tasavallan kulttuuriministeriön alaisuudessa. Vuoden 2018 alussa kirjaston johtajana oli Marina Nikishina.
Ensimmäinen yleinen kirjasto perustettiin Petroskoihin 15. lokakuuta 1833. Toiminta saavutti kuitenkin vain pienen osan väestöstä. Vuonna 1865 kokoelmaan kuului 887 kirjaa ja niitä luki 105 henkeä. Vuonna 1872 kokoelma sisälsi 1047 teosta; kirjasto oli nimetty kaupungissa vierailleen ja kirjastolle 300 ruplaa lahjoittaneen suuriruhtinaan mukaan Aleksein kirjastoksi.
Vuonna 1918 kirjaston kokoelmat käsittivät jo 40 000 julkaisua, joita luki 40 vakitusta ja 300 tilapäistä asiakasta. Samana vuonna kirjasto kuitenkin paloi. Seuraavana vuonna perustettiin Läänin lukutupa, johon koottiin kirjoja pappis- ja opettajaseminaareista, lukioista ja kauppakerholta. Sotavuosina 1941-1943 kirjaston toiminta siirrettiin (Vienan) Kemiin. Tämän jälkeen kirjastoa ja sen kokoelmaa entistettiin. Vuonna 1947 kirjasto muutettiin Karjalais-suomalaisen SNT:n (vuodesta 1956 Karjalan ASNT:n) yleiseksi valtionkirjastoksi.
Vuonna 1959 kirjasto muutti K. J. Gutinin suunnitelmaan rakennukseen Pushkinskajakadulle. Se sai Karjalan tasavallan kansalliskirjaston aseman vuonna 1991. Vuonna 2015 avattiin nelikerroksinen laajennusosa, jolloin kansalliskirjaston tilat kasvoivat yhteensä 4 771 neliömetriin.
Kirjaston kokoelmat käsittävät yli 1 miljoonaa kirjaa eri kielillä ja yli 500 000 sarjajulkaisujen numeroa. Sähköisessä muodossa on yli 2 miljoonaa tallennetta.
Neittävä
Neittävä on 200 asukkaan kylä Vaalan kunnassa Pohjois-Pohjanmaalla.
Kylän nimen alkuperästä on kaksi teoriaa. Tarun mukaan kylän ensimmäiset asukkaat olivat kolme neitiä, mistä kylä sai nimen Neittävä. Toisen teorian mukaan nimi tulee saamenkielisestä sanasta ”neittää”, mikä tarkoittaa lahdenperäistä maata.
Neittävän nimi oli alun perin virallisesti Kukkolan kylä.
Neittävän suurimmat työllistäjät ovat maanviljely, saha ja jäkäläyritykset.
Neittävällä on kyläyhdistys, nuorisoseura, metsästysseura ja urheiluseura Neittävän Nasta.
Neittävää ja neittäväläisiä on kuvannut maalauksissaan taiteilija Olli Seppänen.
Perttu Kauppinen
Perttu Kauppinen (s. 1978) on suomalainen toimittaja. Helmikuussa 2021 hänet valittiin Iltalehden vastaavaksi päätoimittajaksi. Hän siirtyi tehtävään lehden uutispäätoimittajan paikalta, jossa hän työskenteli vuodesta 2018 alkaen. Sitä ennen hän työskenteli Etelä-Suomen Sanomien vastaavana päätoimittajana ja Keskisuomalainen Oyj:hin kuuluvan Mediatalo Esan sisältöjohtajana vuosina 2015–2018. Aiemmin hän on työskennellyt Helsingin Sanomien digitaalisista sisällöistä vastaavana toimituspäällikkönä, uutispäällikkönä ja toimittajana. Kauppinen on koulutukseltaan yhteiskuntatieteiden kandidaatti.